《卜石翁改葬皂帽峰柬仲采》
明代·湛若水

皂帽何处峰，青天敛芙蓉。屼峍昆仑顶，窈窕蓬莱宫。

本自同大块，精气有所钟。洒落看诸山，诸山赴海同。

群峰与万壑，拱揖如朝宗。壁立千万仞，凤凰翔高风。

于兹拟埋玉，可以配我公。二纪犹此劫，五百隐奇踪。

一朝迥神异，冀北马群空。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。